Общинска избирателна комисия Тервел

**ПРОТОКОЛ № 52**

Днес, 20.06.2022 г. в гр. Тервел се проведе заседание на Общинска избирателна комисия-Тервел. На заседанието присъстваха:

**Председател:** Невяна Димитрова Пенчева

**Зам. Председател:** Адем Мустафов Адемов

**Зам. Председател:** Александър Стоянов Александров

**Секретар:** Капка Христова Георгиева

Членове: Боряна Христова Димитрова

Валентин Стоянов Петров

Виолета Русева Янкова

Димитър Христов Цонев

Елка Цонева Иванова

Заседанието бе открито в 12:00 часа и председателствано от Председателя на ОИК-Тервел Невяна Пенчева.

Установено бе присъствието на 9 члена на ОИК-Тервел и наличие на кворум. Отсъстват Мария Станчева Минчева и Маринка Стефанова Тодорова – членове на ОИК.

Председателят на комисията запозна присъстващите с проекта за дневен ред, като след разисквания единодушно с 9 *гласа ЗА* бе приет следния дневен ред:

1. Упълномощаване на членовете на ОИК-Тервел, които ще получат изборните книжа и бюлетини от Печатницата на БНБ, за произвеждане на частични местни избори за кмет на кметство с. Нова Камена, общ. Тервел, обл. Добрич.

**По точка първа от дневния ред**:

Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ  
№ 167-ЧМИ  
Тервел, 20.06.2022 г.***

***ОТНОСНО:*** *Упълномощаване на членовете на ОИК-Тервел, които ще получат изборните книжа и бюлетини от Печатницата на БНБ, за произвеждане на частични местни избори за кмет на кметство с. Нова Камена, общ. Тервел, обл. Добрич.,*

***РЕШИ****:*

***УПЪЛНОМОЩАВА*** *двама членове на Общинска избирателна комисия-Тервел, предложени от различни партии и коалиции: Валентин Стоянов Петров – член на ОИК-Тервел и Александър Стоянов Александров – зам. председател на ОИК –Тервел със следните права:*

1. *Да присъстват при предаването на отпечатаните хартиени бюлетини и да приемат съвместно с упълномощените представители на Общинска администрация Тервел от Печатницата на БНБ  хартиените бюлетините за кмет на кметство с. Нова Камена, община Тервел в частичния избор за кмет на кметство с. Нова Камена, община Тервел, насрочен за 3 юли 2022 г. и да осъществят контрол при транспортирането и доставката им от печатницата до гр. Тервел.*
2. *Упълномощените лица имат право да положат подписите си от името на Общинската избирателна комисия-Тервел на приемо-предавателния протокол и всички други необходими във връзка с делегираните правомощия документи, включително да удостоверят запечатването с хартиена лента, подписана от всички членове на ОИК-Тервел и подпечатана с печата на комисията, на помещението в сградата на Общинска администрация Тервел, в което ще се съхраняват бюлетините като отразят върху лентата датата и часа на запечатването и положат подписите си върху лентата.*
3. *Правата по настоящето се упражняват само****заедно****.*
4. *В срок до 22 юни 2022 г. до ЦИК и Печатницата на БНБ да бъде изпратено писмо по електронна поща, съдържащо трите имена, ЕГН и телефон за връзка на упълномощените по-горе членове на ОИК-Тервел.*
5. *В случай на обективна невъзможност на някой от упълномощените представители на ОИК-Тервел да извършат горепосочените действия, ОИК-Тервел упълномощава: Виолета Русева Янкова – член на ОИК-Тервел, която да упражни правомощията по т. 1 или т. 2 от настоящето решението.*
6. *Упълномощаването важи и при насрочване и произвеждане на втори тур в частичния избор за кмет на кметство с. Нова Камена, община Тервел.*

*Решението подлежи на оспорване в тридневен срок от обявяването му пред Централната избирателна комисия.*

*Препис от решението да се изложи на информационното табло на ОИК – Тервел.*

**Гласували 9 членове на ОИК- Тервел:**

**„За“ – Невяна Пенчева, Адем Адемов, Александър Александров, Капка Георгиева, Боряна Димитрова, Валентин Петров, Виолета Янкова, Димитър Цонев, Елка Иванова.**

**„Против“ – 0**

**Поради изчерпване на дневния ред заседанието на ОИК-Тервел бе закрито в 12:30 часа.**

Председател: ………………………………………….

(Невяна Димитрова Пенчева)

Секретар: ……………………………………………..

(Капка Христова Георгиева)